laion/Wikipedia-Exotic huggingface dataset:
ილ-დე-ფრანსი (რეგიონი)

პარიზის რეგიონი, ილ-დე-ფრანსი (ფრანგ. Region parisienne - Ile de France) — რეგიონი ჩრდილოეთ საფრანგეთში, დედაქალაქის პარიზის ირგვლივ. იგი ყველაზე ძლიერი რეგიონია ეკონომიურად და ყველაზე ხალხმრავალი. აქ დაახლოებით 10 მლნ ადამიანი ცხოვრობს. შედგება 8 დეპარტამენტისაგან: ესონა, ო-დე-სენა, პარიზი, სენა და მარნა, სენა-სენ-დენი, ვალ-დე-მარნი, ვალ-დ'უაზი, იველინი. ფართობი – 12 ათასი კვ.კმ., მოსახლეობა – 11,914,812 (2012). ქალაქები (ათ.) – პარიზი, ვერსალი, სევრი, სენ-კლოდი. ილ დე ფრანსი ის ადგილია, საიდანაც ფრანკთა მეფეებმა დაიწყეს თავისი სამფლობელოების გაფართოება. „Île-de-France“ – პირდაპირი მნიშვნელობით ნიშნავს საფრანგეთის კუნძულს, ხოლო მისი წარმომავლობა უცნობია. დასახელებაში კუნძული შეიძლება ფიგურირებდეს მდინარეების: უაზას, მარნასა და სენას მიერ შექმნილი პატარა კუნძულის ანაც სენაში მდებარე კუნძულის სიტეს გამო. ილ-დე-ფრანსი დამეგობრებულია შემდეგ რეგიონებთან:  ესპანეთი მადრიდის ავტონომიური გაერთიანება (2000-დან)  სომხეთი ერევანი (2011-დან) ვიკისაწყობში არის გვერდი თემაზე: ილ-დე-ფრანსი (რეგიონი) Île-de-France, ტურისტული მეგზური ვიკივოიაჟზე Econovista, The interactive economic map of Paris Region Regional Council of Île-de-France (ფრანგული) ილ-დე-ფრანსი (რეგიონი) საიტზე Curlie ↑ The flag is the France Moderne coat of arms (a simplified version of the France Ancien reduced the number of fleurs-de-lis to three), emblem of the French Monarchy, symbole of Île-de-France's prominence ↑ Yerevan - Partner Cities. Yerevan Municipality Official Website. © 2005—2013 www.yerevan.am. დაარქივებულია ორიგინალიდან — 2013-11-05. ციტირების თარიღი: 2013-11-04.
პომპეი

პომპეი (ლათ. Pompeii) — ქალაქი ძველ რომში. განადგურდა ქალაქ ჰერკულანუმთან ერთად 79 წლის 24 აგვისტოს ვულკან ვეზუვის ამოფრქვევის შემდეგ. საუკუნეების მანძილზე ვულკანური ფერფლით იყო დაფარული. მდებარეობს იტალიაში თანამედროვე ნეაპოლთან ახლოს, ნეაპოლის ყურეში. ქალაქი აღმოაჩინეს 1748 წელს. მას შემდეგ, როგორც ანტიკური ქალაქის ყველაზე უკეთ შენახული ნანგრევები, ანტიკური სამყაროს შესწავლის უმნიშვნელოვანესი წყაროს წარმოადგენს. ქალაქის სისტემატური შესწავლა მხოლოდ 1860 წლიდან დაიწყო იტალიელი ჯუზეპე ფიორელის ხელმძღვანელობით და ეს კვლევა დღემდე გრძელდება. ფიორელიმ მთელი ტერიტორია კვადრატებად დაანაწილა (ამ მეთოდს დღესაც იყენებენ), თითოეული აღმოჩენილი სახლის კარი დანომრა, ხოლო ფერფლსა და ლავაში გაჩენილი სიცარიელე თხევადი თაბაშირით ამოავსო. ამით შესაძლებელი გახდა კატასტროფის შედეგად დაღუპული და გაქვავებული ადამიანებისა და ცხოველების ანაბეჭდების აღება. 1997 წელს, ქალაქის ნაშთები ჰერკულანუმთან და ტორე-ანუნციატასთან ერთად, იუნესკომ მსოფლიო მემკვიდრეობის სიაში შეიტანა. ბოლო გათხრებმა აჩვენა, რომ პირველ ათასწლეულში არსებობდა დასახლებასთან ახლოს ქალაქი ნორეა ძვ. წ. VII საუკუნეში. ახალ დასახლება პომპეიში დაფუძნდა ძვ. წ. VI საუკუნეში. ბაზის სახელი იყო რუტრე. გარკვეული დროით პომპეი ეკუთვნოდა კუმას, VI საუკუნის დასასრულს ეტრუსკების გავლენის ზემოქმედების ქვეშ არიან და შედის ქალაქების კავშირში რომელსაც სათავეში უდგას ქალაქი კაპუია. ამის გამო ააშენეს დორიული ტაძარი, ბერძნული ღმერთების პატივსაცემად. მსოფლიო მემკვიდრეობის ძეგლების სია ევროპაში Pompeii, ტურისტული მეგზური ვიკივოიაჟზე პომპეის ოფიციალური საიტი Forum of Pompeii Digital Media Archive დაარქივებული 2010-05-31 საიტზე Wayback Machine. რა არის რა: ჩაძირული ქალაქები. ტომი 22. - თბ., 2008.
Sysyphus

„Sysyphus“ (სიზიფე) — რიჩარდ რაიტის ინსტრუმენტალი ინგლისური პროგრესული როკ-ჯგუფ პინკ ფლოიდის ალბომზე Ummagumma. კომპოზიციის სამუშაო სახელწოდება იყო „Riches Scene“. კომპოზიცია აგებულია კორინთის დამპყრობელი მეფე სიზიფეზე, რომელიც დასჯილი იყო და საიქიოში იძულებული გახდა, უზარმაზარი ლოდი ეთრია მთის მწვერვალზე. მოგვიანებით რიჩარდ რაიტი აღიარებდა, რომ ამ პიესით შეძლო საკუთარი მუსიკისადმი დამოკიდებულების განსაზღვრა. „Sysyphus“-ში მელოტრონზე დავუკარი, სპეციალური ეფექტებისთვის ვიყენებდი, ისევე, როგორც სიმებიანების და ბასის პარტიებისთვის. საკუთარ კომპოზიციებში ყველამ თავად დაუკრა. ვფიქრობდი, რომ კარგი ექსპერიმენტი იქნებოდა და დამეხმარა. მაგრამ როჯერი ფიქრობს, რომ ერთად მუშაობით უკეთესს მივიღებდით. კომპოზიცია ჩანაწერსა და ალბომის ბუკლეტზე ოთხ ნაწილად იყოფა. მელოდიური ჯაზური იმპროვიზაცია. ორკესტრის ბნელ ჟღერადობას, რომელიც შექმნილია მელოტრონის დახმარებით, ენაცვლება ჯაზური ფორტეპიანო. დისონანსური ხმებით შექმნილი კოლაჟი. მთლიანად ექსპერიმენტული ნაწილი. მელოტრონის ხმების, Farfisa-ს ორგანის, ფრინველების ხმების, გონგისა და გიტარის ჟღერადობა. ჩიტების ჭიკჭიკი, რაიტის მელოტრონი და პირველი ნაწილის რეპრიზა, როგორც პიესის დასასრული. ნომერი კონცერტებზე მხოლოდ ოთხჯერ შესრულდა. 1970 წლის თებერვალში ჯგუფმა იგი დაუკრა ბირმინგემის ტაუნ-ჰოლში - მხოლოდ იმიტომ, რომ ამ დროს სადღაც გაქრა სატვირთო მანქანა ძირითადი აპარატურით. კომპოზიციის ფინალში, უოტერსი საუბრობდა შოტლანდიელი პიქტების დიალექტზე (რაც აღებული იყო „Several Species“-იდან). ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Grantchester Meadows (სიმღერა)

„Grantchester Meadows“ — ინგლისური პროგრესული როკ-ჯგუფ პინკ ფლოიდის სიმღერა ალბომის Ummagumma (1969) მეორე დისკიდან. მისი ავტორია როჯერ უოტერსი, რომელიც წამყვან ვოკალსაც ასრულებს. ეს აკუსტიკური კომპოზიცია თავისი ტექსტით ეხება გაზაფხულის პერიოდს. მასში ფონად ფრინველების და ზოგადად, ბუნების ხმოვანი ეფექტები ჟღერს. დაგეგმილი იყო სიმღერს კომპილაციაში Echoes: The Best of Pink Floyd შეტანა, მაგრამ ჩანაფიქრზე საბოლოოდ უარი თქვეს. 2016 წელს The Early Years 1965–1972-ის სარეკლამო ფარგლებში გამოვიდა აღდგენილი ვიდეო სიმღერის KQED-ს ეთერში შესრულებით, კემბრიჯის კადრებით, თუმცა მასში სან-ფრანცისკოს 1970 წლის ორიგინალური აუდიოთანხლების სანაცვლოდ გამოყენებულია BBC-ის სესიების ვერსია - 1969 წლის. საკონცერტო შესრულებების დროს ამ ნომერს ეწოდებოდა „Daybreak“. ის რიჩარდ რაიტის წამყვან სოლოს ეფუძნებოდა. 1970 წელს ჯგუფმა არხისთვის KQED ჩაწერა სპეციალური ერთსაათიანი პროგრამა, რომელშიც ამ ნომერს ასრულებენ უოტერსი და გილმორი, მღერიან რა სხვადასხვა სტრიქონებს. 1970 წლიდან სიმღერა არ შესრულებულა კონცერტებზე, თუმცა 1999 წლის რეპეტიციებზე უოტერსმა იგი რამდენიმეჯერ დაუკრა. როჯერ უოტერსი - აკუსტიკური გიტარები, ვოკალები, ხმოვანი ეფექტები დამატებითი პერსონალი საკონცერტო შესრულებისას დევიდ გილმორი - მეორე აკუსტიკური გიტარა, მისამღერის ვოკალი რიჩარდ რაიტი - კლავიშებიანი საკრავები ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ მენინგი, ტობი (2006). The Rough Guide to Pink Floyd, 1st, ლონდონი: Rough Guides, გვ. 161. ISBN 1-84353-575-0.  ↑ გათრი, ჯეიმზ. James Guthrie: Audio: Building A Compilation Album. პინკ ფლოიდი. დაარქივებულია ორიგინალიდან — 2 June 2010. ციტირების თარიღი: 17 June 2013.
The Narrow Way

„The Narrow Way“ — ინგლისური პროგრესული როკ-ჯგუფ პინკ ფლოიდის ალბომის Ummagumma (1969) მეორე დისკიდან. მისი ავტორია დეივიდ გილმორი. კომპოზიციის პირველ ნაწილს თავდაპირველად ერქვა „Baby Blue Shuffle in D minor“. იგი შესრულდა BBC-ს სესიებზე, 1968 წელს. მეორე ნაწილი შეიცავს ელექტრონულ გიტარებს და პერკუსიას. გილმორის ვოკალი მხოლოდ მესამე ნაწილში მღერის, რომელიც ასევე სრულდებოდა 1969 წლის ტურნეს მსვლელობისას. კომპოზიციის ავტორია დეივიდ გილმორი. სირთულე მას ტექსტის დაწერისას შეექმნა. ამას დაემატა ის, რომ როჯერ უოტერსმა მას ამ საქმეში დახმარებაზე უარი უთხრა. ამიტომ დეივიდმა დატოვა ტექსტი, რომელიც თავდაპირველად დაწერა. ამ უბედური ალბომის ჩაწერა გადაწყდა, რომელზეც ყოველი საკუთარ სიმღერებს წარადგენდა. წამება იყო, უნდა გვეფიქრა საკუთარი ძალებით შექმნაზე. მანამდე არაფერი დამიწერია. სტუდიაში შევედი და აბდაუბდის წერა დავიწყე - ვმაიმუნობდი. ბოლოს გავგიჟდი, როჯერს დავურეკე და ვთხოვე - "მიშველე ტექსტით", მაგრამ მითხრა "არა, თავად დაწერე". წლებია, არ მომისმენია ეს სიმღერა და არც ვიცი, როგორია. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ნინოწმინდის მუნიციპალიტეტის გერბი

ნინოწმინდის მუნიციპალიტეტის გერბი — ნინოწმინდის მუნიციპალიტეტის სახელმწიფო სიმბოლო დროშასთან ერთად. მიღებულია ნინოწმინდის მუნიციპალიტეტის საკრებულოს მიერ. გერბის ფარის პორფირის (ძოწის) ველზე გამოსახულია წმინდა ნინოს ოქროს ჯვარი, რომელსაც ქვემოთ და ორივე გვერდზე შემოყვება ოქროს ვაზი ფოთლებით. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „ნინოწმინდა“. ნინოწმინდის მუნიციპალიტეტის გერბი და დროშა
The Grand Vizier's Garden Party

The Grand Vizier's Garden Party — სამნაწილიანი ინსტრუმენტული კომპოზიცია ინგლისური პროგრესული როკ-ჯგუფ პინკ ფლოიდის ალბომის Ummagumma (1969) მეორე დისკიდან. კომპოზიციის სამივე ნაწილის ავტორი და შემსრულებელია ნიკ მეისონი. პირველი ნაწილი, Entrance შეიცავს ფლეიტის მელოდიას. მეორე, Entertainment პერკუსიულ ექსპერიმენტებზეა აგებული. მესამე, Exit ასრულებს პიესას. პირველი და მესამე ნაწილში ფლეიტაზე უკრავს ლინდი მეისონი, რომელიც იმ პერიოდში ნიკის მეუღლე იყო. „Entertainment“ სრულდებოდა ჯგუფის 1969 წლის ტურნეს The Man and The Journey მსვლელობისას, სახელწოდების „Doing It!“. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ 2.0 2.1 მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ მენინგი, ტობი (2006). „The Albums“, The Rough Guide to Pink Floyd, 1st, ლონდონი: Rough Guides, გვ. 161. ISBN 1-84353-575-0. ციტირების თარიღი: 3 September 2012.
ასპინძის მუნიციპალიტეტის დროშა

ასპინძის მუნიციპალიტეტის დროშა — ასპინძის მუნიციპალიტეტის სიმბოლო გერბთან ერთად. მიღებულია ასპინძის მუნიციპალიტეტის საკრებულოს მიერ. დროშის ყვითელ ველზე ცენტრში მოთავსებულ მართკუთხედის მეწამულ ველზე გამოსახულია სამეფო ოქროს გვირგვინი. მეწამულ მართკუთხედს გარშემო შემოყვება 8 მეწამული ჯვარი. დროშის პროპორციაა 2:3. ასპინძის მუნიციპალიტეტის დროშა და გერბი[მკვდარი ბმული]
სენაკის მუნიციპალიტეტის დროშა

სენაკის მუნიციპალიტეტის დროშა — სენაკის მუნიციპალიტეტის სახელმწიფო სიმბოლო გერბთან ერთად. მიღებულია სენაკის მუნიციპალიტეტის საკრებულოს მიერ, 2011 წლის 27 მაისს, № 29 დადგენილებით. დროშა ჰორიზონტალურადაა გაყოფილი ორ ნაწილად. ზედა ნაწილი ლურჯი ფერისაა, ქვედა მწვანე. ლურჯსა და მწვანე ნაწილებში დროშის ტარიდან შეჭრილია სამკუთხედი თეთრი ველით, რომლის ცენტრში გამოსახულია მეწამული ჯვარი. დროშის პროპორციაა 2:3. სენაკის მუნიციპალიტეტის დროშა და გერბი
სენაკის მუნიციპალიტეტის გერბი

სენაკის მუნიციპალიტეტის გერბი — სენაკის მუნიციპალიტეტის სახელმწიფო სიმბოლო დროშასთან ერთად. მიღებულია სენაკის მუნიციპალიტეტის საკრებულოს მიერ. გერბის ფარი სამად არის გაყოფილი — მარჯვნიდან და მარცხნიდან ნახევრად, ირიბად, ქონგურისებურადაა გადაკვეთილი, ქვემოთ კი გაკვეთილი. I ნაწილი — ვერცხლის ველზე მეწამული ჯვარი. II ნაწილი — წარმოადგენს მწვანე ველს. III ნაწილი — ლურჯ ველს. მწვანე და ლურჯი ველების ცენტრში მოთავსებულია ოქროს ხოხობი, ქვემოთ კი კვეთს შემცირებული სამი ვერცხლის სარტყელი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-ლურჯი ბაფთა, რომლის ვერცხლის ველზე შავად ჩაწერილია დევიზი — „სენაკი“. სენაკის მუნიციპალიტეტის გერბი და დროშა
ხობის მუნიციპალიტეტის გერბი

ხობის მუნიციპალიტეტის გერბი — ხობის მუნიციპალიტეტის სახელმწიფო სიმბოლო დროშასთან ერთად. მიღებულია ხობის მუნიციპალიტეტის საკრებულოს მიერ. გერბი წარმოადგენს ჰერალდიკურ ფარს, რომელიც გაკვეთილია და იყოფა 2 ნაწილად. პირველ ნაწილს უჭირავს ფარის 2/3, ხოლო მეორე ნაწილს – ფარის 1/3. I ნაწილი — წარმოადგენს ვერცხლის ველს, რომლის ცენტრში მოთავსებულია ლურჯი მცირე ფარი. მცირე ფარის ლურჯ ველზე გამოსახულია წმინდა მარიამ ღვთისმშობლის ვერცხლის კვართი. II ნაწილი — წარმოადგენს ლურჯ ტალღოვან ველს, რომლის ზედა ნაწილი გადაკვეთილია ვერცხლის ორი ტალღოვანი სარტყელით. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია დევიზის ვერცხლ-ლურჯი ბაფთა, რომლის ვერცხლის ველზე შავით ჩაწერილია დევიზი — „ხობი“. ხობის მუნიციპალიტეტის გერბი და დროშა
ხობის მუნიციპალიტეტის დროშა

ხობის მუნიციპალიტეტის დროშა — ხობის მუნიციპალიტეტის სახელმწიფო სიმბოლო გერბთან ერთად. მიღებულია ხობის მუნიციპალიტეტის საკრებულოს მიერ. დროშა წარმოადგენს მართკუთხედის ფორმის ქსოვილს, რომელიც ჰორიზონტალურად არის გაყოფილი ორ ნაწილად — თეთრ და ლურჯ ველებად. პირველ ნაწილს უჭირავს დროშის 2/3, მეორე ნაწილს — დროშის 1/3. პირველ ნაწილში თეთრ ველზე, ცენტრში, მოთავსებულია ლურჯი მცირე ფარი. მცირე ფარის ლურჯ ველზე გამოსახულია წმინდა მარიამ ღვთისმშობლის თეთრი კვართი. მეორე ნაწილი წარმოადგენს ლურჯ ველს. დროშის პროპორციაა - 2/3. ხობის მუნიციპალიტეტის გერბი და დროშა
გოტფრიდ მერცბახერი

გოტფრიდ მერცბახერი (გერმ. Gottfried Merzbacher; დ. 9 დეკემბერი 1843, ბაიერსდორფი — გ. 14 აპრილი 1926, მიუნხენი) — გერმანელი გეოგრაფი, ალპინისტი და მოგზაური. გოტფრიდ მერცბახერი დაიბადა 1843 წლის 9 დეკემბერს ერთ-ერთ პატარა სოფელში. მამამისი მარკუს მერცბახერი იყო ტყავებზე მოვაჭრე. სკოლის დამთავრების შემდეგ ახალგაზრდა გოტფრიდმა გადაწყვიტა ოჯახის საქმიანობის გაგრძელება და მეტყავე უნდოდა გამოსულიყო. სწავლის დასაწყებად გაემგზავრა ლონდონში, პარიზსა და სანქტ-პეტერბურგში, რის შედეგადაც შესანიშნავად დაეუფლა ინგლისურ, ფრანგულ და რუსულ ენებს. 1868 წელს მიუნხენში გოტფრიდ მერცბახერმა გახსნა ტყავების საკუთარი მაღაზია. საქმიანობა წინ წაიწია და ამიერიდან მან გადაწყვიტა ბიზნესის გაყიდვა და მთებში მოგზაურობა. მოგზაურობისას დაიწყო ჩანაწერებისა და სამეცნიერო სტატიების წერა, რომელიც შემდეგ ქვეყნდებოდა რამდენიმე სპეციალურ ჟურნალში. 1891 წელს მერცბახერმა განახორციელა მნიშვნელოვანი ექსპედიცია კავკასიონზე. შედეგად დაწერა ორტომიანი ნაშრომი სახელწოდებით „კავკასისიის მაღალმთიანი რეგიონები“ (გერმ. „Aus den Hochregionen des Kaukasus“), რომელიც გამოიცა 1901 წელს. კავკასიონზე ყოფნისას იგი სპორადულ დაკვირვებებს ატარებდა საქართველოს მყინვარებზე. ამის შემდეგ მან ორი ექსპედიცია განახორციელა ტიან-შანის მთებში. 1902 წელს პირველმა სცადა ასვლა მწვერვალ ხან-თენგრიზე (ვერ დაიპყრო). მიუხედავად იმისა, რომ ვერ განახორციელა ხან-თენგრის დაპყრობა, მან შეძლო და აღმოაჩინა მყინვარი ინილჩექი და ასევე მოახდინა თენგრითაღის ქედის დეტალური რუკის შედგენა. მერცბახერის სახელობისაა ტბა ყირგიზეთში — მერცბახერის ტბა, რომელიც მის მიერ იყო აღმოჩენილი. ალპინიზმსა და მეცნიერებაში შეტანილი წვლილისათვის მიენიჭა მრავალი ჯილდო და პრემია. Aus den Hochregionen des Kaukasus, Duncker & Humblot, Leipzig 1901 Vorläufiger Bericht über eine in den Jahren 1902 und 1903 ausgeführte Forschungsreise in den zentralen Tian-Schan, J. Perthes, Gotha 1904 გოტფრიდ მერცბახერის ბიოგრაფია (გერმანული) გოტფრიდ მერცბახერი (ინგლისური) გოტფრიდ მერცბახერის ექსპედიცია დაარქივებული 2013-12-20 საიტზე Wayback Machine. (რუსული) ↑ 1.0 1.1 Deutsche Nationalbibliothek Record #116913258 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a>
კოლონიზაცია

კოლონიზაცია (ლათ. კოლონია-დასახლება, ახალშენი) — საკუთარი ქვეყნის უშენი განაპირა მიწების დასახლებისა და სამეურნეო ათვისების პროცესი. აგრეთვე ეს არის უპირატესად მიწათმოქმედებასთან დაკავშირებული ახალშენების დაარსება საკუთარი ქვეყნის ფარგლებს გარეთ. XIX საუკუნის ბიოგეოგრაფების მიერ „კოლონიზაცია“ ასევე განისაზღვრა, როგორც ფრინველების, ბაქტერიებისა თუ მცენარეთა აქტიურობა. ქართული საბჭოთა ენციკლოპედია, ტ. 5, თბ., 1980. — გვ. 588-589.
პიკარდია

პიკარდია (ფრანგ. Picardie) — საფრანგეთის რეგიონი, მდებარეობს პარიზის სამხრეთით. შედგება 3 დეპარტამენტისაგან: ენა, უაზა, სომა. ფართობი - 19,4 ათასი კვ.კმ., მოსახლეობა - 1,8 მლნ. ქალაქები: ამიენი, კომპიენი, ლაონი. მე-13 ს-ში სახელი პიკარდია ვრცელდებოდა მცირე რეგიონზე პარიზის სამხრეთით. ასწლიანი ომის დროს სადავო იყო ინგლისსა და საფრანგეთს შორის. 1477 წელს დაიკავა ლუი XI-მ. პიკარდია ასევე იყო ბრძოლის ველი 1-ლი მსოფლიო ომის დროს.
წყალტუბოს მუნიციპალიტეტის გერბი

წყალტუბოს მუნიციპალიტეტის გერბი — წყალტუბოს მუნიციპალიტეტის სახელმწიფო სიმბოლო დროშასთან ერთად. მიღებულია წყალტუბოს მუნიციპალიტეტის საკრებულოს მიერ. გერბის ფარი გაკვეთილია და გადაკვეთილი, იყოფა ოთხ ნაწილად. I ნაწილი — მწვანე ველზე ექვს-კოშკიანი ქონგურებიანი ოქროს ციხე-სიმაგრე, რომელზეც აღმართულია ოქროს ტარიანი ვერცხლის ხორუგვი. ხორუგვზე გამოსახულია მეფე თამარის მეწამული ხელრთვა. II და III ნაწილი — ლაჟვარდის ველზე ვერცხლის შადრევანი ოქროს სამი წყაროთი. IV ნაწილი — მწვანე ველზე ოქროს დინოზავრი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავად ჩაწერილია დევიზი — „წყალტუბო“. წყალტუბოს მუნიციპალიტეტის გერბი და დროშა[მკვდარი ბმული]
წყალტუბოს მუნიციპალიტეტის დროშა

წყალტუბოს მუნიციპალიტეტის დროშა — წყალტუბოს მუნიციპალიტეტის სახელმწიფო სიმბოლო გერბთან ერთად. მიღებულია წყალტუბოს მუნიციპალიტეტის საკრებულოს მიერ. დროშა იყოფა ოთხ ნაწილად. I და IV ნაწილი წარმოადგენს მწვანე ველს. II და III ნაწილი — ლაჟვარდის ველს. დროშის ცენტრში მოთავსებულია ე.წ. „ფრანგული“ ფარი – ვერცხლის ველზე მეფე თამარის მეწამული ხელრთვა. დროშის პროპორციაა 2:3. წყალტუბოს მუნიციპალიტეტის გერბი და დროშა[მკვდარი ბმული]
ხარაგაულის მუნიციპალიტეტის გერბი

ხარაგაულის მუნიციპალიტეტის გერბი — ხარაგაულის მუნიციპალიტეტის სიმბოლო დროშასთან ერთად. მიღებულია ხარაგაულის მუნიციპალიტეტის საკრებულოს მიერ. გერბის ფარი გაკვეთილია და იყოფა 2 ნაწილად. I ნაწილი წარმოადგენს მწვანე ველს. II ნაწილი ვერცხლის ველს. ფარის მწვანე ველზე სიმბოლურად გამოსახულია ორი ვერცხლის მთა — მარჯვენა მთის 1/4, ხოლო მარცხენა მთის 1/2. ფარის ვერცხლის ველზე სიმბოლურად გამოსახულია ორი მწვანე მთა — მარჯვენა მთის 1/2, ხოლო მარცხენა მთის 1/4. ფარის მწვანე ველის თავში გამოსახულია სამი შემცირებული ვერცხლის სარტყელი, ხოლო ფარის ვერცხლის ველის თავში გამოსახულია სამი შემცირებული მწვანე სარტყელი. მწვანე ველზე გამოსახულ ვერცხლის მთებს ძირში გადაკვეთავს სამი შემცირებული მწვანე სარტყელი, ხოლო ვერცხლის გამოსახულ მწვანე მთებს ძირში გადაკვეთავს სამი შემცირებული ვერცხლის სარტყელი. ფარის ცენტრში მოთავსებულია მცირე ფარი, რომელიც გაკვეთილია და იყოფა ორ ველად — მწვანე და ვერცხლის ველებად. მცირე ფარის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი ვერცხლისაა, ხოლო ვერცხლის ველზე ჯვრის მარცხენა მკლავი _ მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები ვერცხლისაა, ხოლო ვერცხლის ველზე გამოსახული მცირე ჯვრები — მწვანე. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „ხარაგაული“. ხარაგაულის მუნიციპალიტეტის გერბი და დროშა ↑ ხარაგაულის მუნიციპალიტეტის თვითმმართველი ერთეულის წარმომადგენლობითი ორგანოს – საკრებულოს დადგენილება №2 2011 წლის 3 იანვარი. დაარქივებულია ორიგინალიდან — 2016-03-05. ციტირების თარიღი: 2012-02-27.
იაპონური ენის ცოდნის დონეთა ტესტი (JLPT)

იაპონური ენის ცოდნის დონეთა ტესტი არის გამოცდის ერთ-ერთი ნაირ-სახეობა იაპონურ ენაში. ტესტი განკუთვნილია იმ უცხოელთათვის, ვისთვისაც იაპონური არ არის მშობლიური ენა, არამედ შეისწავლის მას, როგორც მეორე, მესამე და ა.შ. უცხოურ ენას. იაპონური ენის ცოდნის დონეთა ტესტის სტანდარტი 1984 წელს შეიმუშავეს იაპონიის ფონდში [kokusai kōryū kikin] 国際交流基金, რომლის მეშვეობითაც შესაძლებელია ენის დაუფლების დონის საფეხურებრივი კვალიფიკაცია. ეს ტესტი ძირითადად ადგენს გამოსაცდელი პირის წერა-კითხვისა და აუდირების უნარ-ჩვევებს. იაპონური ენის ცოდნის დონეთა ტესტი იაპონური სახელწოდებაა [nihongo nōryoku shiken] 日本語能力試験, მაგრამ უცხოელთა შორის უფრო გავრცელებულია მისი ინგლისურენოვანი სახელწოდება, – Japanese Language Proficiency Test. შესაბამისად გავრცელებულია ინგლისური აბრევიატურაც JLPT, ანუ ჯეი-ელ-ფი-თი. ტესტი იყოფა ოთხ განსხვავებულ დონედ, რომელსაც იაპონურად [kyū] 級 კჲუ ეწოდება. ტესტის წარმატებით ჩაბარების შემთხვევაში გამოცდის მონაწილეებს მიეცემათ ოფიციალური სერტიფიკატი იაპონიის ფონდისაგან (The Japan Foundation). სერტიფიკატების გაცემა ცენტრალიზებული წესით ხდება. სერტიფიკატების მიღების დრო ერთ წლამდეა გასაზღვრული. Nihongo nōryoku shiken - ჯეი-ელ-ფი-თი-ს ოფიციალური საიტი (იაპონურ და ინგლისურ ენებზე) იაპონიის ფონდი: იაპონიის ფარგლებს გარეთ არსებულ დაწესებულებათა სია-ჩამონათვალი, რომლებიც ტესტირებას ატარებენ. დაარქივებული 2010-02-14 საიტზე Wayback Machine. (ინგლისურ ენაზე) JEES Japan Educational Exchanges and Services: ინფორმაცია იაპონური ენის ცოდნის დონეთა ტესტის შესახებ. დაარქივებული 2009-05-31 საიტზე Wayback Machine. (ინგლისურ ენაზე) JLPT-ში მოსამაზადებელი საიტი ქარულ ენაზე.[მკვდარი ბმული] აზიისა და აფრიკის ინსტიტუტი იაპონოლოგია იაპონური კანჯის კომპეტენციათა ტესტი იაპონური ენა (T.JL) იაპონური საქმიანი კომუნიკაციის უნარ-ჩვევათა ტექსტი
ხარაგაულის მუნიციპალიტეტის დროშა

ხარაგაულის მუნიციპალიტეტის დროშა — ხარაგაულის მუნიციპალიტეტის სიმბოლო გერბთან ერთად. მიღებულია ხარაგაულის მუნიციპალიტეტის საკრებულოს მიერ. დროშა ვერტიკალურადაა გაყოფილი ორ ნაწილად — მწვანე და თეთრ ველებად. დროშის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი თეთრია, ხოლო თეთრ ველზე ჯვრის მარცხენა მკლავი — მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები თეთრია, ხოლო თეთრ ველზე გამოსახული მცირე ჯვრები — მწვანე. დროშის პროპორციაა 2:3. ხარაგაულის მუნიციპალიტეტის გერბი და დროშა ↑ ხარაგაულის მუნიციპალიტეტის თვითმმართველი ერთეულის წარმომადგენლობითი ორგანოს – საკრებულოს დადგენილება №2 2011 წლის 3 იანვარი. დაარქივებულია ორიგინალიდან — 2016-03-05. ციტირების თარიღი: 2012-02-27.
ლენტეხის მუნიციპალიტეტის გერბი

ლენტეხის მუნიციპალიტეტის გერბი — ლენტეხის მუნიციპალიტეტის სახელმწიფო სიმბოლო დროშასთან ერთად. მიღებულია ლენტეხის მუნიციპალიტეტის საკრებულოს მიერ. გერბის ფარი გადაკვეთილია მრუდედ-ტეხილად, ხოლო ზედა მხარე გაკვეთილია და ამრიგად იყოფა სამ ნაწილად. I ნაწილი — ვერცხლის ველზე შავი აღჭურვილი დათვი (ეშვები, ენა, ბრჭყალები წითელია). II ნაწილი — ლაჟვარდოვან ველზე სამი ოთხსხივიანი ოქროს ვარსკვლავი. III ნაწილი — ზურმუხტოვან ველზე ოქროს ტახტი, რომლის ზემოთ მოთავსებულია სვანური ვერცხლის ქუდი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-ლაჟვარდოვანი ბაფთა, რომლის ვერცხლის ველზე შავად ჩაწერილია დევიზი „ლენტეხი“. ლენტეხის მუნიციპალიტეტის დროშა და გერბი
ლენტეხის მუნიციპალიტეტის დროშა

ლენტეხის მუნიციპალიტეტის დროშა — ლენტეხის მუნიციპალიტეტის სახელმწიფო სიმბოლო გერბთან ერთად. მიღებულია დაბა ლენტეხის საკრებულოს მიერ. დროშა ვერტიკალურად არის გაყოფილი ორ ნაწილად. I ნაწილი — ლაჟვარდოვან ველზე სამი ოთხსხივიანი ოქროს ვარსკვლავი. II ნაწილი — წარმოადგენს ზურმუხტოვან ველს. დროშის პროპორციაა 2:3. ლენტეხის მუნიციპალიტეტის დროშა და გერბი
ხულოს მუნიციპალიტეტის გერბი

ხულოს მუნიციპალიტეტის გერბი — ხულოს მუნიციპალიტეტის სახელმწიფო სიმბოლო დროშასთან ერთად. მიღებულია ხულოს მუნიციპალიტეტის საკრებულოს მიერ. გერბის ფარი გაკვეთილია და იყოფა მწვანე და მეწამულ ველებად. გერბის ფარის ზედა ნაწილს კვეთს კუთხოვანი ვერცხლის სარტყელი, ხოლო ქვემოთ მოთავსებულია ოქროს გორაზე შემომდგარი ერთ კოშკიანი ოქროს ციხე-სიმაგრე, რომლის ქონგურებზე, კოშკის ორივე მხარეს აღმართულია 2 დროშა — მარჯვენა დროშა ტარით მარცხნივ, მარცხენა დროშა ტარით მარჯვნივ. მარჯვენა დროშაზე ჰოროზონტალურადაა გამოსახული მეწამული მახვილი თანმხლები ორი მეწამული ვარსკვლავით ვერცხლის ველზე. მეწამული მახვილის პირი მიმართულია მარჯვნივ; მარცხენა დროშაზე — სამი ვერცხლის სარტყელი ლურჯ ველზე. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია გერბის დევიზი — „ხულო“. ხულოს მუნიციპალიტეტის გერბი და დროშა[მკვდარი ბმული]